Gvajatajokas
Gvajatajokas arba Gvajatajoko lagūna (isp. Laguna de Guayatayoc) – druskingas ežeras šiaurės vakarų Argentinoje, Chuchujaus provincijoje, Kočinokos departamente, 40 km į rytus nuo Suskeso, Andų aukštikalnėse (punoje), 3400 m aukštyje. Nusidriekęs iš šiaurės į pietus 40 km, plotis iki 10 km. Pietuose protakomis jungiasi su Didžiaisiais druskožemiais. Lagūnos plotas kinta priklausomai nuo metų laiko – didžiausias būna kovo–balandžio laikotarpiu, po vasaros lietaus. Gvajatajokas – svarbi flamingų buveinė (sutinkami Džeimso, Andų, čiliniai flamingai).